《阳江道中》
明代·吴国伦

白骨平丘陇，非关地不毛。
炊烟百里外，戍堞数峰高。
处处闻蛮鼓，时时揽佩刀。
暮穿乌石径，草树亦腥臊。

作者简介：（1524—1593）明湖广兴国人，字明卿，号川楼、南岳山人。嘉靖二十九年进士。由中书舍人擢兵科给事中。以赠杨继盛丧礼忤严嵩，谪南康推官，调归德，旋弃官去。嵩败，再起，官至河南左参政，大计罢归。才气横放，好客轻财，工诗，与李攀龙等号“后七子”。归田后声名更盛。有《甔甀洞稿》。